《清明出行阡丘》
明代·陆深

病来廿日始胜冠，花柳清明满画阑。二月光阴半晴雨，百年尘世几悲欢。

王孙芳草连天碧，燕子东风作阵寒。万事山头一抔土，麒麟留得后人看。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。